APOLLO 23 24. AUGUSTA 1974
Páni, dúfam, že nevyrušujem.
Pozrime ho, chlapci.
Nový riaditeľ vesmírneho strediska, pán Kranz,
prišiel pozrieť svojich poddaných.
Vravím si, to prežijem. Pozriem sa a zdrhám.
A chcel som osobne zagratulovať
Mikeovi, že sa konečne stal veliteľom.
Vážim si to, Gene.
Odkážte Neilovi, že zaručene
pristaneme lepšie ako on a Buzz.
Horšie ako oni nepristál asi nikto.
Páni, šťastnú cestu.
Houston, tu Kennedyho vesmírne stredisko.
Čas T mínus jedna hodina sa blíži, a to je náš záväzok.
Plánovaný záväzok na odovzdanie letu.
Rozumieme, Kennedy. Hodina do odovzdania letu.
Komunikácia, sú na linke?
Áno, Deke.
Jamestown, tu Houston. Idete na obrazovku.
Rozumiete? Prepínam.
Tu základňa Jamestown, rozumieme.
Bez nás žiadne oslavy, jasné?
Ani by mi nenapadlo, Ed.
Správca Weisner práve dáva rozhovor.
Harry robí rozhovor? To je na pár hodín.
Skrátim to, Gordo. Viem, že sa nedokážeš dlho sústrediť.
Dnes je veľký deň.
Významný pre krajinu.
Deň, o ktorom mnohí pochybovali.
Ale je to veľký deň aj pre NASA.
A je len správne, ak sa ako významný zapíše
aj do análov nášho programu.
Lebo dnes
sa jednou zo štyroch riaditeľov letu prvýkrát stáva žena.
O toto miesto sa zaslúžila
svojím nadšením a oddanosťou k najvyšším štandardom tohto programu.
Rozsahom technických a profesionálnych skúseností.
Ale predovšetkým vodcovstvom, ktoré preukázala
počas zakladania základne Jamestown.
Má nespochybniteľné schopnosti.
Jej povaha a čestnosť siahajú do obrovských výšok.
Preto mám v mene prezidenta Kennedyho
veľkú česť a právo predstaviť vám
novú riaditeľku Bieleho tímu programu Apollo 23.
Irena Hendricksová.
Všetkým vám veľmi ďakujem.
Poviem len toľko, že stojím na pleciach gigantov.
Som hrdá, že môžem viesť tím výnimočných odborníkov.
A teraz do práce, čaká nás začiatok misie.
Poprosím aktuálne údaje o trajektórii.
Poďme na to.
Irene, teraz, keď už si šéfka,
mali by sme zopár sťažností.
Napríklad sprcha?
Aj jedlo.
A poruchové termálne vrtáky na ľad?
A jedlo.
A asi päťtisíc ďalších vecí, ktoré by sme radi predali Apollu 23
keď o týždeň priletia.
Fajn, odkazu rozumiem.
Vaše podnety s radosťou prevezmem hneď,
ako tohto vtáka pošleme na Mesiac.
Ten vták tu mal byť už pred dvoma týždňami.
Prvý deň za nami, Irene.
Sťažnosť dám do patričnej schránky, Gordo.
- Charlie, končíme prenos. - Áno, madam.
HOSTINEC OUTPOST
Týmto končíme vstup z komunikácie s Apollom 23
a vraciame sa k mimoriadnej reportáži.
Od hlasovania o rovnosti práv
v senáte štátu Illinois nás delia už len minúty,
a výsledok je na vážkach.
ROVNOSŤ PRÁV HNEĎ
Rovnoprávnosť bola v inauguračnom prejave prezidenta Teda Kennedyho
top prioritou,
a za posledné dva roky sme boli svedkami aktivít,
ktoré jeho administratíva naplno realizuje
naprieč inštitúciami Spojených štátov.
K dnešnému dňu schválilo dodatok k ústave
36 štátov s výnimkou Illinois.
Zástancovia zákona už Illinois vzdali,
zatiaľ čo republikánsky guvernér Ogilvie začiatkom minulého roka
prekvapivo podporil tento dodatok.
Vedela som to!
čím vznikol akýsi politický...
Malý moment.
Práve dostávam správu, že prebieha hlasovanie.
A výsledok znie...
áno.
Podľa mňa je to zlý regulátor.
Za pár minút ho vymeníme
a opustíme vežu.
Ja nemám žiadnu robotu.
Nádherný stroj.
V rukách držím hlavnú posádku Apolla 24.
Prečo mám pocit, že ma držíš v napätí?
Neviem, o čom hovoríš.
Menujem astronautov podľa skúseností.
Ellen Waverlyová, veliteľka misie,
Harrison Liu a...
Deke Slayton.
Čože?
Ale Deke. Čo to stváraš?
Tu mám zdravotné povolenie letieť podpísané lekárom.
Už počas Mercury si mal problémy so srdcom.
Už to však podľa oficiálneho vyjadrenia lekárov nie je prekážkou pre let.
Čo potvrdzuje aj dokument, ktorý držíš v ruke.
Prezident nebude nadšený.
Bude to považovať za marketingový ťah.
Ak sa mu nepáči, nech to rieši s lekárom.
A ako šéf kancelárie astronautov
Deka Slaytona zaraďujem do hlavnej posádky Apolla 24.
A pokiaľ viem, je to definitívne.
Ježiši.
Viem, že sa vám to ťažko počúva.
Takéto správanie je absolútne neprijateľné.
Ubezpečujem vás, že obaja dostanú zaslúžený trest.
Samotný trest ma až tak netrápi.
Skôr ma zaujíma emocionálny pôvod takéhoto
nespoločenského správania.
Nespoločenského? Veď...
to nie sú psychopati.
Proste hodili do záchodu petardu.
Je to výtržnosť a budú potrestaní.
Musíme preskúmať,
či doma nemajú problémy, ktoré by mohli byť príčinou.
Rád by som hovoril aj s pani Stevensovou,
keďže v tom bol aj jej syn.
Ona sa kvôli pracovnej vyťaženosti zúčastniť nemôže.
Áno, viem, že je astronautka.
A aj jej manžel,
aj môj, a momentálne sú obaja na Mesiaci.
Viem, pani Baldwinová.
Viem si predstaviť ten tlak, ktorému obe rodiny čelia.
Zvládame to.
Ďakujem za upozornenie,
ubezpečujem vás, že to začnem riešiť.
- Nuž... - Ďakujem.
Vďaka za čas, pani Baldwinová.
Kým neprídeme domov, ani neceknete.
A porozprávame sa o vhodnom treste
za ničenie majetku školy.
Ideme!
Áno, madam.
Som zvedavá, ako sa tvári otec.
Na dušičky sme sa pohádali,
či rovnosť vyústi do spoločných kúpeľní.
Bolo by čistejšie.
Uvidíte, že Stennis bude v armádnom výbore
proti zrovnoprávneniu bojovať.
Darmo je demokrat, keď je z Mississippi.
Mississippi, Kalifornia, to je jedno.
Američania svoje dcéry nikdy nepošlú do vojny, to mi ver.
To sa hovorilo aj o ženách a vesmíre.
Je to len otázka času.
Tu ide o rovnosť práv, Pam, nie o práva gejov.
Buďte obaja cynickí, koľko chcete, vietor zmien už naplno duje.
Test a výmena regulátora je hotová.
Zatvárame a opúšťame vežu.
Ozvem sa, keď budem v stredisku.
Som hladný.
Majú tie poschodové hamburgery?
Aký bude vietor pri štarte?
Mám nové údaje z balóna na Myse.
- Zatiaľ v rámci normy. - Sleduj to.
Posledný let skoro rozšíril pásmo uhla vstupu.
Panebože!
- Nie! - Neviem. Už to vidím.
Zamknite dvere.
NÁVRAT DOMOV
PRE CELÉ ĽUDSTVO
Od šokujúceho výbuchu
Apolla 23 na štartovacej rampe na Kennedyho myse
uplynulo šesťdesiat dní.
Tragická smrť dvanásťčlennej hlavnej posádky,
ktorá pri výbuchu uviazla na veži
vrátane čerstvého veliteľa Johnsonovho strediska Geneho Kranza,
naďalej vrhá tieň na celý program aj na národ.
Traja astronauti, ktorých úniková veža pre zlyhané štarty
odpojila od explodujúcej rakety,
sa ešte zotavujú zo zranení, ktoré utrpeli,
keď ich poškodený modul namiesto do oceánu dopadol na pláž.
Traja astronauti na základni Jamestown zatiaľ
pokračujú vo výskume a v prácach na údržbe
prvej americkej obývateľnej stanice na Mesiaci.
Astronauti Baldwin, Stevens a Poole sú zatiaľ zásobovaní pomocou
nepilotovanej rakety Titan a čakajú, kým vyšetrovací tím NASA
určí príčinu výbuchu Saturnu V.
Kým však výbor nepotvrdí
letuschopnosť rakiet typu Saturn, rotácia astronautov nebude možná.
FBI aj naďalej zvažuje možnosť,
že výbuch Apolla 23 bol dôsledkom sabotáže zo strany KGB,
aby spomalilo práce na základni Jamestown.
Preto chceme začať s výsluchom
pomocného personálu tu na stredisku,
v zariadeniach Kennedyho mysu, prúdovom laboratóriu a celej krajine.
- Chápem. - Ja nie.
Pri všetkej úcte, prečo FBI tieto nezmysly naďalej vyšetruje?
Príčina je jasná. A nie je ňou žiadny ruský tajný agent.
Podľa vás je príčina jasná.
A my sme zas už na zariadeniach NASA
odhalili časté prípady porušenia bezpečnostných predpisov,
ktoré by sovietskym agentom
umožnili prístup k tajným údajom
budúceho vojenského rozvoja na základni Jamestown.
V poriadku.
Ministerstvo spravodlivosti poskytlo zvláštnemu agentovi Donahueovi
právomoci na prešetrenie možnosti bezpečnostných únikov tu v NASA
a verím, že vyšetrovací výbor s ním bude v plnej miere spolupracovať.
Ďakujem vám za účasť.
Už aby sme to mali za sebou.
Máte ďalšie miesto?
ASCENT24 NENÁJDENÉ
Zháňa vás Weisner.
Super.
Sledovali ste to celý deň?
Je to spomienka.
To nie je o tom.
Viete, o čom to je?
O tom, akí sme v tejto miestnosti dôležití.
Čo to má znamenať?
Ak by zomrel astronaut,
neboli by to len pamätné dosky a obrázky.
Keď ste po Apolle 1 zapli televízor
alebo otvorili tlač, celé mesiace na vás
odtiaľ hľadeli tváre tých chlapcov.
„Americkí hrdinovia", „Tí najlepší z najlepších",
„Národ smúti".
Ak zomrie niekto z nás,
niekto bez tváre a mena v riadiacom stredisku,
ukážu ho, povedia meno,
a šup späť ku komédiám a vedeckofantastickým filmom.
Alebo tí jedenásti, čo zomreli s Genom. Vieš, kto to sú?
Len ďalší jedenásti chlapi.
Pili ste, Bill?
Nie som v službe. A vás do toho nič.
Ako si sem dostala?
Prepáčte, ocko ma pustil dnu.
Octavio Rosales. To je jeden z vrátnikov.
Ach, Octavio. Áno, poznám ho.
Opýtal sa strážnej služby, a oni, že môžem.
Naozaj?
Logaritmy. Neznášala som ich.
Nie je to ťažké.
Už nie.
Hľadali ste ma, pán Weisner?
Sadnite si, pani Madisonová.
Vyšetrovací výbor chce, aby ste išli po správu
o výbuchu Saturnu a doniesli nám ju.
Čo tým myslíte, ísť po ňu?
Presne to. Choďte a doneste nám ju.
Takže teraz som poslíček? Jedna vec je byť preradená,
ale že zo mňa spravíte poštárku, s tým som nepočítala.
Pani Madisonová, hovorili sme o tom.
Hendricksová je najkvalifikovanejšia
na post šéfky Bieleho tímu.
Aj keď je v agentúre necelých päť rokov,
kým ja som v NASA od 1996.
Vážne je mi to ľúto.
Žiaľ, táto téma je už uzavretá.
Dobre. Ale poslíček nie som.
Je to delikátna situácia.
Výbor pred dvoma mesiacmi požiadal externého experta
o podrobnú analýzu celého programu Saturn.
Mal nám načrtnúť obraz
o vývoji a prevádzkovom systéme
a poskytnúť unikátny pohľad.
Tá analýza je už hotová.
Vraj máte presvedčivé dôkazy,
že únava kovu vypúšťacieho ventilu LH2 druhého stupňa spôsobila únik,
ktorý spôsobil výbuch.
Nemám rád klebety.
Ale v tomto prípade sú pravdivé.
Výrobu Saturnov obnovíme a napravíme chybu,
ale flotilu hotových rakiet
treba pred ďalšími letmi rozobrať a opraviť.
Aby Saturn mohol opäť vzlietnuť, odporúčania výboru
sú nesmierne naliehavé.
Potrebujeme už len túto poslednú správu.
Prečo nám ten externý špecialista tú správu jednoducho nepošle?
Alebo ju nevyzdvihne nejaký radový zamestnanec?
Tú správu odovzdá len vám.
Nie.
Nedá ju komukoľvek.
Nechcem ho vidieť.
Nie je to osobné. On Saturn V postavil, a my jeho analýzu potrebujeme.
Je to vojnový zločinec. Mal by byť stíhaný.
To je váš názor.
Ale väčšina výboru sa s ním nestotožňuje.
Správu doktora von Brauna potrebujeme,
a on povedal, že ju odovzdá len vám.
Takže asi vás musím požiadať, aby ste išli a doniesli nám ju.
Sovietsky zväz dnes oznámil, že na jeho prvú mesačnú základňu
dorazili prví traja kozmonauti
a je plne funkčná.
Základňa Zvezda, ktorá sa tiež nachádza na kraji krátera Shackleton,
leží asi 13 kilometrov severozápadne od americkej základne Jamestown.
Dnes sa posádky ZSSR a USA
po prvýkrát ocitnú
v rovnakom čase na povrchu Mesiaca.
Bolo by vážnou chybou dovoliť
našim chlapcom
komunikovať na Mesiaci so Sovietmi,
pán prezident.
Ja...
váš postoj chápem...
a vážim si vašu radu.
Ale nevolám vám kvôli tomu.
Chcel by som vám povedať,
že som sa rozhodol odpustiť vám
činy, ktoré ste mohli spáchať
v súvislosti s aférou Watergate.
Že čo?
V najvyššom záujme národa som sa rozhodol
nestíhať trestne svojich bývalých
politických oponentov.
Nehrajte sa na spasiteľa.
Nepotrebujem vašu milosť.
Nepotrebujem tvoje povolenie, Dick.
Je rozhodnuté.
Staraj sa radšej o seba, Teddy.
Možno by si nemal tráviť
toľko času v Palm Beach.
Za ten dom zložím zálohu.
Čože?
Gordo, hovorili sme o tom.
Dohodli sme sa, že kým sa nevrátim, nepodnikneme žiadne veľké kroky.
Je to len záloha.
Ale nepovedala si to chlapcom?
Samozrejme, že nie. To je...
niečo, čo im musíme oznámiť spolu.
Neviem, Trace.
Podľa mňa sa zbytočne ponáhľaš.
Zatiaľ ani nevedia, kedy sa vrátime.
Viem. Preto ho nechcem stratiť.
Má super cenu, výbornú polohu,
je blízko školy, nášho domu, dokonca aj strediska.
Tak prečo sa tam nepresťahuješ?
Aby ste so Sheylou konečne mohli mať dom pre seba?
A čo ja mám so Sheylou? Veď nevie ani variť.
Páni!
Myslíš, že v ďalšej zásobovacej rakete by si mohla
prepašovať ešte jednu fľašu?
Nehrozí.
Ani sa k tej rakete nedostanem.
Nové bezpečnostné predpisy.
FBI vidí špiónov ešte aj pod posteľou.
To je zvláštne.
Hej. Čo je to?
Gordo, čo to bol za zvuk?
- Zvuk? - Áno.
Dani sa sprchuje.
Nezabudni jej umyť chrbát.
Nechcem Danielle pretiahnuť!
Rozumieš?
Som rada, že sa bavíme, Gordo.
Zatiaľ ahoj.
Problémy v raji?
Prepáč, Dani.
To nič. Ani ja ťa nechcem pretiahnuť.
Mal by som sa tu obzrieť po bývaní.
Ako viete, FBI pomáha pri vyšetrovaní
nehody Saturnu V.
Myslel som, že mi dokážete odpovedať na pár otázok.
Jasné.
Pán Wilson, počuli ste už o oblasti Montrose v Houstone?
Áno, je to v centre, nie?
Správne.
Chodíte tam často?
Máte tam rodinu alebo priateľov?
Nie. Nechodím tam často.
Takže ste nikdy neboli v zariadení s názvom Bayou Landing?
Myslím, že nie.
Bayou Landing je tanečná sála.
Fajn.
Pre homosexuálov.
Skutočne?
Už ju pár mesiacov sledujeme.
Celé okolie je hniezdom
radikálov a sympatizantov komunizmu.
Veľa európskych týpkov.
Motorkárov, umelcov...
militantných homosexuálov.
V Houstone?
Podľa anonymného zdroja minulú sobotu do zariadenia vošiel človek,
ktorého popis vám zodpovedá...
Okolo jednej ráno.
Nespomínate si na to?
Nie.
Som republikán.
A metodista.
Nestretávam sa s motorkármi, umelcami ani militantnými homosexuálmi.
A kde ste boli?
Minulú sobotu?
Doma v posteli.
Viete to dokázať?
Opýtajte sa priateľky.
To by mala byť...
Ellen Waverlyová.
Máte vzťah tri roky.
To je veľmi dlho.
Väčšina by už chlapa dotiahla pred oltár.
Ona nie je väčšina.
A zo štátneho platu človek ťažko našetrí na prsteň.
Rozumiete mi.
Asi áno.
Ten človek má problém.
Mal som 50 bezpečnostných previerok.
Poznám tých chlapov.
A tento...
je posadnutý odhaľovaním homosexuálov v NASA.
Prečo mu na tom tak záleží?
FBI to vníma ako bezpečnostné riziko.
Ak máš tajomstvo, Rusi ťa ním môžu vydierať.
Bude s tebou hovoriť a pokúsi sa
pristihnúť ťa pri lži.
Never všetkému, čo ti povie.
Nechcem tomu uveriť. Nie je...
Nie je trestné klamať FBI? Nespácham tým trestný čin?
Spáchaš.
Alebo...
im povieš pravdu.
A oboch nás vyrazia z NASA
a pred celým svetom z nás spravia úchylov.
Dobre, radšej sa budem držať nášho príbehu.
Kedy bolo prvé rande?
HUNTSVILLE, ALABAMA
Chcete ísť ďalej?
Fajn, som tu. Neviem, čo chcete, ale som tu.
Išli ste okolo vášho domu?
Ten nový majiteľ má v záhradke pred domom neporiadok.
- Prosím. - Nie každý má na záhradníka.
Vy by ste mali premaľovať poštovú schránku.
Váš otec nikdy nemal záhradníka. Nikdy.
Udržiaval si všetko sám až do konca.
Bol na to hrdý.
Váš otec bol dobrý človek.
Asi som sem neprišla rozprávať sa o otcovi.
Chcel som s vami hovoriť na pohrebe, ale bez slova ste odišli.
Mala som prácu.
Takže? O čo ide?
Môj obed.
Anna išla s Josefom do Disneylandu a nechala mi tu hrniec.
Boli ste tam už?
Waltove vízie sú úžasné. Je to veľký človek.
Škoda, že sa toho už nedožil.
Nebudem tu obedovať.
Mám k tomu výborné červené víno.
Haló? Kde sa schovávate?
Sme tu.
- Ahoj, mami. - Ahoj, zlatko.
Čo je to?
Preteky autíčok.
Preteky... Nerobili ste to všetci?
To bolo pred rokom, mami.
- V poriadku. Ale ten čas letí, však? - Hej.
Tri týždne sa nepreteká,
ale povedala som im, že by sa už mali pripraviť.
Tri týždne.
Desiateho.
V Dekovej kancelárii mi povedali,
že sa budeš u Marshalla pripravovať na 25,
ale ja to zariadim, dobre?
- Ďakujem. - Nemáš za čo.
Hej, Shane, zlomíš to rameno.
Zober otcovu osličku a nabrús ten nôž.
Áno, madam.
To je... úžasné.
Vďaka, že si ich zobrala na zraz.
Bolo to stretnutie, mami. Zraz je len raz za mesiac.
Chápem.
Danny, niekto tu mame zabudol oznámiť novinku.
Získal som svetelný šíp.
Neblázni. Naozaj?
Myslela som si, že to trvá dlhšie.
- Pamätáš si ich vodkyňu, Carol? - Áno.
Povedala, že ešte nikoho
nevidela uspieť tak rýchlo.
Bola som naňho hrdá.
Aj ja som hrdá, Danny.
Keď budem hovoriť s otcom, poviem mu to.
Dobre.
Už musíme ísť. Kde je tvoj brat Jimmy?
Bol unavený, išiel spať do Shaneovej postele.
Ďakujem.
- Poď, synak. - Môžem tu spať?
Prosím. Chcem so Shanom pracovať na autíčku.
Zlatko, pani Baldwinová si musí trochu oddýchnuť.
Trace, to je v poriadku.
Aj tak všetci spia v jednej posteli, takže žiaden problém.
A vieš čo, robím tortilly, zostaň na obed.
Rada by som...
ale zajtra ráno skoro vstávam.
Pekne sa bav. A správaj sa slušne, dobre?
Ľúbim ťa.
- Ďakujem. - Nemáš za čo. Ahoj.
Skoro nič ste nezjedli. Anna sa urazí.
Nerobte to.
Anna je príjemná, jemná žena,
a nedovolím vám manipulovať ma v jej mene.
Prečo máte problém hovoriť so mnou?
Poznám vás skoro celý život.
Tu ste sa učili hrať na klavíri.
Peter prišiel za Ježišom a pýtal sa:
„Pane, koľko ráz mám odpustiť svojmu bratovi, keď sa proti mne prehreší?
Azda sedem ráz?“
Ježiš mu odpovedal:
„Hovorím ti: Nie sedem ráz, ale sedemdesiatsedem ráz."
O toto vám ide?
O odpustenie?
Dobre. Odpúšťam vám všetky hriechy.
Takže. Už sme skončili?
Môžem dostať tú správu a odísť?
Chcem len, aby ste počúvali, čo vám chcem povedať.
Dôležité veci, o ktorých otec chcel, aby ste vedeli.
Prečo mi to nepovedal on?
Prečo?
Mal šancu povedať mi všetko, čo len chcel.
Celý život.
A teraz mám počúvať slová zo záhrobia od nejakého...
Od...
Margo, chcem iba splniť starý sľub priateľovi.
Dovolíte mi to?
Vášho otca som spoznal na fakulte na jar v roku 1951.
Hovorili ste o Mozartovi a Straussovi
a zrodilo sa priateľstvo.
Poznám ten príbeh.
Bol to skvelý fyzik.
S nezvyčajným pohľadom na povahu hmoty.
Presviedčal som ho, aby so mnou robil na rakete Redston,
ale vždy odmietol. A viete prečo?
Bol to malý človek s malými ambíciami.
Nie. Bol to zničený muž so zlomenými snami.
A toto ho zlomilo.
Nechcem sa tváriť, že viem, ako sa cítil,
nesúhlasil som s jeho názormi,
ale vždy som si ho vážil.
Veľmi vás ľúbil. Boli ste preňho všetkým.
Prestaňte.
Neskrášľujte ho, keď je už po smrti.
Celý život mi nevenoval pozornosť, a odrazu
som bola preňho všetkým? Prosím vás!
To sú fakty.
Fakty, o ktorých ste ako dieťa nevedeli.
Otec chcel, aby ste to vedeli,
ale nedokázal vám to povedať.
Ako vysvetliť, prečo bol občas vzdialený.
Občas vzdialený?
Viete, na čom mu záležalo?
Na jeho zbierke známok.
Každý deň prišiel domov o pol šiestej, nalial si dve martini.
Nie jedno, nie tri, ale dve.
A zvyšok dňa strávil v pracovni
so svojimi nahrávkami a zbierkou známok.
Nič viac. To bol celý jeho život.
Nie moja matka, nie ja. Vôbec nič!
Keď som skončila vysokú,
mimochodom ako prvá žena v celej rodine,
viete, čo spravil?
Dal mi stolový kalendár.
Taká dôležitá som preňho bola.
A teraz mám mať výčitky, že zomrel osamelý?
Je mi to ľúto, ale...
nehovorí Biblia aj o tom, že človek zožne to, čo zasial?
Hovorí.
A tvoj otec zožal búrku.
Počas vojny...
robil pre vládu prísne utajené veci.
Pracoval na radare pre vzdušné sily.
Viem, povedala mi to mama.
Nepovedala vám všetko, lebo všetko nevedela.
Povedal mi to,
lebo aj ja som mal bezpečnostnú previerku a bol som vedec,
preto mal pocit, že jeho skúsenosti budem chápať.
Na radare začal robiť v roku 1942,
ale o rok ho presunuli na čosi oveľa dôležitejšie...
u Roberta Oppenheimera.
Pracoval na projekte Manhattan.
To nie je pravda.
Toto je jeho zložka.
S Johnom von Neumannom mali prísť na to,
ako pomocou špeciálnej implózie stlačiť jadro plutónia
do kritických rozmerov.
Bola to skvelá práca.
Také zložité výpočty
boli v čase, keď začínali, prakticky nereálne.
Zbraň, ktorú použili pri Nagasaki, bola priamym výsledkom ich práce.
- Fat Man. - Áno.
Bombardovanie sa tvojho otca hlboko dotklo.
Otriaslo ním do základov.
Spätne sa cítil, akoby bol súčasťou čohosi strašného.
Čohosi diabolského.
Často sme sa bavili o morálnom rozmere atómovej bomby.
Chcel som mu povedať, že tým, že nedošlo k invázii do Japonska,
zachránil milióny životov.
Nechcel o tom počuť.
Odlúčil sa od sveta.
A od vás. Od vašej matky.
Až na sklonku života sa rozhodol...
že by ste o tom mali vedieť.
Ale nevedel sa prinútiť povedať vám to.
Preto...
ma požiadal, aby som vám to po jeho smrti povedal.
Premýšľala som.
Možno by sme si mali dať pauzu.
Dať si pauzu?
Znervóznil ťa ten chaos okolo FBI, však?
Áno.
Aj niečo iné?
Nie, len FBI a...
Ja neviem.
Len to povedz.
Neviem, kam to speje.
„To?"
Ach, ty myslíš toto?
Ja neviem. Kam by sa to podľa teba malo uberať?
Neviem.
Nie som si istá, či to vôbec má niekam smerovať.
Vieš, možno...
možno je to len taká...
Len taká fáza? Bozkávanie s dievčaťom je len fáza?
Možno.
Hej, spomínam si.
Bolo to asi pred ôsmymi rokmi.
Myslela som, že ide o fázu.
Niečo, čo robím len chvíľu, a potom ma to prejde.
Ale neprešlo.
Som taká.
Viem. Rozumiem.
Ty to cítiš ako? Vyrastieš z toho, Ellen?
To nie je o vyrastení z toho.
To som nepovedala. Len...
Stále je to pre mňa nové.
Akoby som to ani nebola ja.
Akoby som s tebou nebola ja.
Ja tak isto.
Keď som s tebou, cítim sa byť niekým iným.
Desí ťa to?
Nie.
Môžem si to nechať?
Samozrejme.
Ďakujem.
A ďakujem, že...
ste mi to povedali.
Dáte mi tú správu, aby som mohla ísť?
Vraciate sa dnes? Je to dlhá cesta.
- Mohli by ste ostať. - Nie.
Toto... jednoducho sa nedá...
všetko medzi nami len tak vymazať.
Vy to nevidíte? Čo ste robili cez vojnu?
To nie je to isté ako môj otec.
Ja som to neporovnával.
Dosť bolo trápenia.
Videl som váš talent, už keď ste boli dieťa.
Pamätáte si? Ako ste bojovali s geometriou?
Nie.
Povedal som vám, že matematika je ako hudba.
Nikdy nezabudnem na ten váš pohľad.
Stačí!
Keď ste začali chodiť na klavír,
akoby sa vám zrazu otvoril svet.
Uvideli ste neviditeľné božie struny
a to, ako spájajú každý kúsok vesmíru.
To vďaka mne.
Povzbudzoval som vás, vyzýval a posúval, keď váš otec nemohol.
Nemohol... aj keď chcel.
Ja si to vážim. Naozaj. Chápete?
Ďakujem vám.
Stačí toľko?
Mrháte svojím talentom.
Mrháte božími darmi.
- Celkom sa mi darí. - Nie až tak ako Hendricksovej.
Áno, dianie na ranči stále sledujem.
- Dosiahnem to! - Post riaditeľa letov?
Čo je váš cieľ? Kde sa vidíte o desať rokov?
O desať rokov budem riaditeľkou NASA.
Nie, nebudete.
Prepáčte mi nezdvorilosť,
ale vy nie ste tímový hráč, Margo.
Máte silné stránky.
Inteligenciu, intuíciu, zručnosť, odhodlanie.
Som členkou tímu strediska letov.
Lebo som bol vaším mentorom.
A preto, lebo Gene Kranz k vám bol zhovievavý.
Teraz však máte odpracované roky, skúsenosti, dokonalé posudky.
Tak prečo nie ste riaditeľkou letov?
Prečo?
- Neviem. - Ale ja viem.
Lebo nehráte ich hru.
Odmietate vytvárať spoločenské zväzky, ktoré sú pre člena tímu nevyhnutné.
Podľa vás sú triviálne a nepodstatné,
podľa vás sú pre postup dôležité
výlučne osobné kvality.
A preto vás nikdy nebudú považovať za tím líderku.
Vďaka za povzbudivé slová.
Nejako to zvládnem.
Dáte mi už tú poondiatu správu?
Celý čas ležala pred nami.
To ste celý vy.
Kľúč k vášmu úspechu je vo vašich rukách.
A čo mám robiť? Preškrtnúť vaše meno a dať tam svoje?
Nezáleží na mene, ale na tom,
čo s tými informáciami v správe urobia.
To znamená čo?
Podľa výboru spôsobil výbuch ventil LH2 na druhom stupni.
- Podľa vás niečo iné? - Nie.
Spôsobil to ventil. To je zrejmé.
Otázka znie, prečo zlyhal.
Chyba pri procese výroby.
Áno, ale opäť, prečo?
Prečo sú podľa vás tisícky dodávateľov
pre Saturn V
porozhadzované po celých Spojených štátoch?
Podľa vás je náhoda,
že tak veľa ich sídli v kľúčových obvodoch kongresu?
Dala NASA kontrakt z politických dôvodov nesprávnej firme?
Počas analýzy dodávateľskej siete pre Saturn V
ma zarazilo, že ventil LH2 vyrobila spoločnosť Kirkland Aerospace
so sídlom v illinoiskom Rockforde.
Zaskočilo ma to, lebo ten kontrakt som si pamätal.
V polovici 60. rokov som ho pridelil spoločnosti z Colorado Springs.
A NASA začiatkom roka 1973 vymenila dodávateľov.
Prečo ich menila?
Nemusíte čítať správu. Iba rozmýšľajte.
Prečo dať kontrakt spoločnosti v Illinois?
Aký politický význam mal ten štát pre administratívu,
ktorá v roku 1973 prevzala úrad?
Dodatok o rovnosti práv.
Všetkých prekvapilo, že republikánsky guvernér
zrazu podporil zákon o rovnosti.
Žeby kvôli presunu kontraktu do Illinois?
Veľkého kontraktu.
A do obvodu, v ktorom potreboval podporu na opätovné zvolenie.
Všetko je v správe.
Bože môj.
Gene zomrel kvôli politickému hlasovaniu?
Nielen Gene. Aj jedenásť ďalších ľudí.
Poznali ste ho, lebo pracoval v stredisku,
ale ja som poznal všetkých na rampe!
Toto v NASA vyvolá búrku.
V kongrese. V Bielom dome.
Ak sa to zverejní.
Prečo by sa nemalo? Zverejnia kompletnú správu výboru.
Keďže má potenciál výrazne poškodiť prezidentovi,
správca Weisner moju správu označí ako prísne tajnú a pochová ju,
nikto sa o nej nedozvie.
Tomu neverím.
Weisner možno nie je ten najlepší správca, ale až taký cynik nie je.
Weisner je politická postavička.
Je verný len Kennedymu.
A nedovolí, aby takéto nekalé politické praktiky
vrhli tieň na Teddov úspech pri prijatí zákona.
Ostáva už len otázka, kto bude z tejto situácie ťažiť.
Čo chcete povedať?
Žiadny politický systém nie je bez chýb.
A každá vláda je skorumpovaná.
Musíš mu to povedať?
- Bude zúriť. - Mal si rozmýšľať vtedy,
keď si so Stevensom išiel rozbíjať vodomery.
Bol to jeho nápad.
Neváľaj to na iných, keď ti horí pod riťou.
Takto sme ťa nevychovali.
Nepovedz to ockovi, prosím.
Sadni si a čakaj, kým ťa nezavolám.
Ani sa nepohni. Rozumieš?
Áno, madam.
Hovorila si s lekárom?
Lieberom? Áno.
Čo povedal?
To isté, čo všetci lekári.
Je šanca, že to zaberie,
ale zaručiť to nemôže.
To nemôže nikto. Ale je veľmi úspešný.
Takže ideš do toho?
Prečo nehovoríme o tvojom návrate?
Momentálne toho mám naozaj veľa.
Dobre.
Okrem toho, bez teba asi neotehotniem.
Nemala by si.
Si v poriadku?
Ako to myslíš?
Som v poriadku. Len veľa pracujem.
Nekonečná údržba.
A kde je Shane? Je tam?
Nie. Je na skautskom zraze.
Prebiehajú preteky autíčok.
Milujem ich.
Škoda, že tam nemôžem byť.
My tiež.
Vieš, Shane sa ma minule pýtal,
prečo sa jednoducho nevrátiš domov.
Povedala som mu, že po výbuchu rakety
náhradná posádka nemôže odletieť, aby vás vystriedala.
Ale poznás Shana.
O NASA vie úplne všetko a povedal mi:
„Nie je ich modul na Mesiaci,
a ten veliteľský nad nimi?
Je to záchranný čln.
Povedz ockovi, nech doňho nasadne a vráti sa."
Šikovné decko.
Hej.
Čo mu mám povedať?
Že je to ako v námorníctve.
Dostaneš rozkaz a musíš ho splniť.
Môj rozkaz znel ostať tu až do riadnej výmeny.
A tak ho plním.
Až kým ma nevystriedajú.
Poviem mu to.
- Ahoj, Bob. - Ahoj, Bob.
Ahoj, Bob.
Počkaj chvíľku. Čo sa deje?
Prepáč, že ruším.
Nabil som prenosný systém
a chcel som sa obzrieť po ubytovaní,
kým nezačne „Ahoj, Bob".
Ahoj, Bob.
Dobre. Ale tentoraz si sleduj kyslík.
Rozkaz, pane!
Čo znamená to „Ahoj, Bob"?
Ach, áno.
Je to zo šou Boba Newharta.
Neposlali ti žiadne iné filmy?
Žiadali sme o ne,
ale stále máme len šesť dielov Boba Newharta.
Naša jediná zábava, ak mám byť úprimný.
A vždy, keď tú frázu niekto vysloví,
musíme to povedať všetci.
Je to trochu hlúpe, viem.
A tá Gordova obhliadka bytu? To je tiež niečo zo šou, alebo...
Nie. Miluje dlhé prechádzky vonku.
Z neznámych dôvodov to volá obhliadka bytu.
Len si vetrá hlavu.
Je to zdravé.
Sme tu natlačení jeden na druhého.
Občas proste musíš vypadnúť, chápeš?
Zlatko, nerada ťa oberám o Boba a Emilly...
A Howarda a Jerryho a Carol.
- Ľúbim ťa. - Aj ja teba.
Ocko je z teba veľmi sklamaný.
Tri týždne nepôjdeš von. Poď.
Doktor von Braun píše určite zaujímavú správu.
Čo s ňou urobíte?
Viem, že to pre vás nebolo ľahké, Margo.
Mali by ste vedieť, že vyšetrovací výbor si veľmi váži
osobnú obetu, ktorú to vyžadovalo.
Tiež si to veľmi vážim.
Pán Weisner...
budú nálezy doktora von Brauna zahrnuté
v záverečnej správe o výbuchu Apolla 23?
Z titulu funkcie správcu NASA túto správu odteraz
klasifikujem ako prísne tajnú.
Ako štátneho zamestnanca vás
viaže prísaha neprezradiť jej obsah
alebo jej existenciu.
Ak by ste to urobili, obvinia vás z prezradenia utajovaných informácií
a strávite 20 rokov vo federálnej väznici.
Vyjadril som sa jasne, pani Madisonová?
Každý systém je skorumpovaný.
Mám z nej kópiu.
Mal by som vás hneď zatknúť.
Môj priateľ to ráno pošle do New York Times,
ak mu osobne nepoviem nie.
Čo chcete?
To, čo si zaslúžim.
Post riaditeľky.
Ani v jednom z tímov nemáme voľné miesta.
Vytvorte nejaké.
Potrebuješ toto.
Posuvné pravítko.
ZÁKLADY MATEMATIKY
O 20 minút príď do mojej kancelárie, naučím ťa používať ho.
Ďakujem.
Ako sa voláš?
Aleida.
Ja som Margo.
- Hráš na klavíri? - Nie.
Naučíš sa.
Tu ešte vôbec nikto nebol.
Toto ešte nikto nevidel.
Až ja teraz.
Základňa Jamestown.
Vraciam sa do chatrče.
Preklad titulkov: Ladislav Jakab